pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-คกก.การแพทย์ฉุกเฉินแห่งชาติ เตรียม รพ.รัฐ 25 แห่งใน กทม. และปริมณฑล รับย้ายผู้ป่วยหลังพ้นวิกฤต 72 ชั่วโมง
วันพุธที่ 15 มีนาคม 2560
คกก.การแพทย์ฉุกเฉินแห่งชาติ เตรียม รพ.รัฐ 25 แห่งใน กทม. และปริมณฑล รับย้ายผู้ป่วยหลังพ้นวิกฤต 72 ชั่วโมง
คณะกรรมการการแพทย์ฉุกเฉินแห่งชาติ เตรียมโรงพยาบาลรัฐ 25 แห่ง ในเขตกรุงเทพและปริมณฑล    รับย้ายผู้ป่วยหลังพ้นวิกฤต 72 ชั่วโมงจากโรงพยาบาลเอกชนในเขต กทม. กลับโรงพยาบาลคู่สัญญา ส่วนในภูมิภาคมีโรงพยาบาลของรัฐรองรับ
คกก.การแพทย์ฉุกเฉินแห่งชาติ เตรียม รพ.รัฐ 25 แห่งใน กทม. และปริมณฑล รับย้ายผู้ป่วยหลังพ้นวิกฤต 72 ชั่วโมง
คณะกรรมการการแพทย์ฉุกเฉินแห่งชาติ เตรียมโรงพยาบาลรัฐ 25 แห่ง ในเขตกรุงเทพและปริมณฑล รับย้ายผู้ป่วยหลังพ้นวิกฤต 72 ชั่วโมงจากโรงพยาบาลเอกชนในเขต กทม. กลับโรงพยาบาลคู่สัญญา ส่วนในภูมิภาคมีโรงพยาบาลของรัฐรองรับ
วันนี้ (15 มีนาคม 2560) ศ.คลินิกเกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นายแพทย์โสภณ เมฆธน ปลัดกระทรวงสาธารณสุข, ร.อ.อัจฉริยะ แพงมา เลขาธิการสถาบันการแพทย์ฉุกเฉินแห่งชาติ ประชุมคณะกรรมการการแพทย์ฉุกเฉินแห่งชาติ ครั้งที่ 6/2560 หารือความก้าวหน้านโยบาย "เจ็บป่วยฉุกเฉินวิกฤต มีสิทธิทุกที่ : Universal Coverage for Emergency Patients (UCEP)" โดยที่ประชุมได้ร่วมกันพิจารณา แนวทางการรับย้ายผู้ป่วยฉุกเฉินวิกฤต หลัง 72 ชั่วโมงจากโรงพยาบาลเอกชนเพื่อกลับไปรักษาต่อโรงพยาบาลคู่สัญญา โดยในเขตกรุงเทพมหานคร ได้เตรียมโรงพยาบาลรัฐ 4 สังกัด ในเขตกรุงเทพมหานครและปริมณฑล รวม 25 แห่งรองรับ ส่วนในต่างจังหวัด มีโรงพยาบาลในสังกัดกระทรวงสาธารณสุขทุกแห่งรองรับ
สําหรับในเขตกรุงเทพมหานคร ที่มีปัญหาในการหาเตียงรองรับผู้ป่วยหลังพ้นภาวะวิกฤตฉุกเฉินนั้น ได้รับความร่วมมือจากโรงพยาบาลรัฐ 4 สังกัด 15 แห่งรองรับ ดังนี้ 1.สังกัดกระทรวงสาธารณสุข ได้แก่ โรงพยาบาลนพรัตนราชธานี โรงพยาบาลเลิดสิน และโรงพยาบาลราชวิถี 2.สังกัดกรุงเทพมหานคร ได้แก่ โรงพยาบาลตากสิน โรงพยาบาลกลาง และโรงพยาบาลเจริญกรุงประชารักษ์ 3.สังกัดเหล่าทัพและสํานักงานตํารวจแห่งชาติ ได้แก่โรงพยาบาลพระมงกุฎเกล้า โรงพยาบาลทหารผ่านศึก โรงพยาบาลภูมิพลอดุลยเดช โรงพยาบาลสมเด็จพระปิ่นเกล้า และโรงพยาบาลตํารวจ 4.สังกัดมหาวิทยาลัย ได้แก่ โรงพยาบาลวชิรพยาบาล โรงพยาบาลรามาธิบดี โรงพยาบาลจุฬาลงกรณฑ์ และโรงพยาบาลศิริราช
นอกจากนี้ หากโรงพยาบาล 15 แห่ง ยังไม่มีเตียงรับย้ายและเป็นผู้ป่วยเฉพาะทางได้เตรียมโรงพยาบาลเฉพาะทาง 5 แห่งรองรับ ได้แก่ โรงพยาบาลสงฆ์ สถาบันโรคทรวงอก สถาบันสุขภาพเด็กแห่งชาติฯ สถาบันมะเร็งแห่งชาติ และสถาบันประสาทวิทยา กรณีไม่ใช่ผู้ป่วยเฉพาะทาง มีโรงพยาบาลในเขตปริมณฑล 5 แห่งรองรับ ได้แก่โรงพยาบาลปทุมธานี โรงพยาบาลพระนั่งเกล้า โรงพยาบาลวัดไร่ขิง โรงพยาบาลนครปฐม และโรงพยาบาลพระพุทธเลิศหล้า จ.สมุทรสงคราม
โดยสถาบันการแพทย์ฉุกเฉินแห่งชาติ จะทําหนังสือขอความร่วมมือและลงนามบันทึกข้อตกลงร่วมกัน เพื่อให้นโยบายเดินหน้าไปได้ เกิดประโยชน์สูงสุดต่อประชาชน และในอนาคตจะได้ขอความร่วมมือกองทุนอื่นๆ เข้าร่วมนโยบาย เพื่อให้การดําเนินครอบคลุมประชาชนคนไทยทุกคน
************************** 15 มีนาคม 2560
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการฟื้นฟูสมรรถภาพผู้ติดยาเสพติด ครั้งที่ ๑/๒๕๖๑
วันพฤหัสบดีที่ 14 มิถุนายน 2561
กระทรวงยุติธรรม ประชุมคณะกรรมการฟื้นฟูสมรรถภาพผู้ติดยาเสพติด ครั้งที่ ๑/๒๕๖๑
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการฟื้นฟูสมรรถภาพผู้ติดยาเสพติด ครั้งที่ ๑/๒๕๖๑
ในวันพุธที่ ๑๓ มิถุนายน ๒๕๖๑ เวลา ๑๓.๐๐ น.
ณ ห้องประชุมกระทรวงยุติธรรม ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการฟื้นฟูสมรรถภาพผู้ติดยาเสพติด ครั้งที่ ๑/๒๕๖๑
โดยมีนายประสาร มหาลี้ตระกูล อธิบดีกรมคุมประพฤติ และผู้แทนจากหน่วยงานต่างๆ ที่เกี่ยวข้อง เข้าร่วมฯ
เพื่อพิจารณาการแต่งตั้งอนุกรรมการผู้ทรงคุณวุฒิในคณะอนุกรรมการฟื้นฟูสมรรถภาพผู้ติดยาเสพติด
จังหวัดสงขลา สาขานาทวี และจังหวัดอุบลราชธานี สาขาเดชอุดม แทนอนุกรรมการผู้ทรงคุณวุฒิที่ครบวาระ
การแต่งตั้งอนุกรรมการฟื้นฟูสมรรถภาพผู้ติดยาเสพติด ในคณะอนุกรรมการฟื้นฟูสมรรถภาพผู้ติดยาเสพติด
ตาม พ.ร.บ.ฟื้นฟูสมรรถภาพผู้ติดยาเสพติด พ.ศ. ๒๕๔๕ แทนอนุกรรมการบางรายที่ขอลาออกและขาดคุณสมบัติ
และการประกาศให้หน่วยงานในสังกัดกรมพินิจและคุ้มครองเด็กและเยาวชน จํานวน ๒ แห่ง เป็นสถานที่เพื่อการควบคุมตัวและสถานที่เพื่อการตรวจพิสูจน์ ตาม พ.ร.บ.ฟื้นฟูสมรรถภาพผู้ติดยาเสพติด พ.ศ. ๒๕๔๕
ได้แก่ สถานพินิจฯ จังหวัดประจวบคีรีขันธ์ และสถานพินิจฯ จังหวัดระนอง
ทั้งนี้ ปลัดกระทรวงยุติธรรม กล่าวว่า รองนายกรัฐมนตรีและรัฐมนตรีว่าการกระทรวงยุติธรรม
ได้แสดงความห่วงใยต่อสถานการณ์ยาเสพติดในปัจจุบัน โดยเฉพาะผู้ติดยาเสพติดมีจํานวนมากถึง ๑.๓ ล้านคน
ซึ่งมีผู้ติดยาเสพติดเข้าสู่กระบวนการบําบัดเพียง ๒.๕ แสนคน จึงให้กรมคุมประพฤติร่วมกับกระทรวงสาธารณสุข และหน่วยงานที่เกี่ยวข้อง ร่วมบูรณาการหาแนวทางหรือวิธีการแก้ไขปัญหาผู้เสพยาเสพติดได้อย่างเด็ดขาด
รัฐบาลไทย-ข่าวทำเนียบรัฐบาล-กระทรวงยุติธรรม เชิญชวนดาวน์โหลดแอปพลิเคชันดีๆ ที่ควรมี
วันศุกร์ที่ 10 พฤศจิกายน 2560
กระทรวงยุติธรรม เชิญชวนดาวน์โหลดแอปพลิเคชันดีๆ ที่ควรมี
กระทรวงยุติธรรม เชิญชวนดาวน์โหลดแอปพลิเคชันดีๆ ที่ควรมี "รู้หมด กฎหมาย" ลงในโทรศัพท์มือถือ
กระทรวงยุติธรรมเชิญชวนดาวน์โหลดแอปพลิเคชันดีๆ ที่ควรมี "รู้หมด กฎหมาย" ลงในโทรศัพท์มือถือ
โดยแอปพลิเคชันดังกล่าว เน้นการให้ความรู้เกี่ยวกับกฎหมายที่จําเป็นและควรรู้ในชีวิตประจําวัน
เนื้อหาสั้น กระชับ อ่านเข้าใจง่าย
ซึ่งผู้ใช้งานสามารถ ค้นหา อ่าน แชร์ และบุ๊คมาร์คข้อมูลกฎหมายและข่าวสารจากกระทรวงยุติธรรม
รวมทั้งสามารถส่งเรื่องร้องเรียน/ร้องทุกข์ ได้ด้วย
ดาวน์โหลดได้แล้ววันนี้ทั้งโทรศัพท์มือถือระบบ Android และ IOS
โทรศัพท์มือถือระบบ Android ดาวน์โหลดได้ที่ Google Play
โทรศัพท์มือถือระบบ IOS ดาวน์โหลดได้ที่ App Store
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เปิดการประชุมรับฟังความเห็นจากภาคเอกชน ครั้งที่ 3 ในโครงการเขตส่งเสริมอุตสาหกรรมและนวัตกรรมดิจิทัล (Digital Park Thailand)
วันศุกร์ที่ 14 ธันวาคม 2561
ปลัดกระทรวงดิจิทัลฯ เปิดการประชุมรับฟังความเห็นจากภาคเอกชน ครั้งที่ 3 ในโครงการเขตส่งเสริมอุตสาหกรรมและนวัตกรรมดิจิทัล (Digital Park Thailand)
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานเปิดการประชุมรับฟังความเห็นจากภาคเอกชน (Market Sounding) ครั้งที่ 3 โครงการเขตส่งเสริมอุตสาหกรรมและนวัตกรรมดิจิทัล (Digital Park Thailand) เมื่อวันที่ 13 ธันวาคม 2561 ณ โรงแรม Pullman Bangkok Grande สุขุมวิท กรุงเทพฯ ซึ่งกระทรวงดิจิทัลเพื่อเศรษฐกิจและสังคม ร่วมกับ บริษัท กสท โทรคมนาคม จํากัด (มหาชน) จัดประชุมดังกล่าวขึ้น เพื่อเปิดรับฟังความคิดเห็นจากภาคเอกชนให้เกิดโครงสร้างการร่วมทุนที่เหมาะสม โดยโครงการ Digital Park Thailand เป็นโครงการสําคัญของเขตพัฒนาพิเศษภาคตะวันออก (EEC) ซึ่งคณะกรรมการนโยบายเขตพัฒนาพิเศษภาคตะวันออกได้ประกาศให้ Digital Park Thailand เป็นพื้นที่ส่งเสริมเพื่อการลงทุนด้านเทคโนโลยีดิจิทัลโดยเฉพาะ ที่มุ่งเน้นส่งเสริมให้เกิดการวิจัย พัฒนา และประกอบธุรกิจดิจิทัลที่สําคัญด้านต่างๆ ซึ่งจะสามารถช่วยยกระดับอุตสาหกรรมไอซีเดิมของประเทศไปสู่อุตสาหกรรมดิจิทัลแห่งอนาคต อีกทั้งยังช่วยพัฒนาบุคลากรด้านดิจิทัลของประเทศให้เพียงพอและมีคุณภาพ โดยมีทําเลที่ตั้งของโครงการอยู่ที่อําเภอศรีราชา จังหวัดชลบุรี มีความเหมาะสมในการเป็นศูนย์กลางการพัฒนาศักยภาพผู้ประกอบการกลุ่มต่างๆ ใน EEC ด้วยเทคโนโลยีดิจิทัล
**************************
รัฐบาลไทย-ข่าวทำเนียบรัฐบาล-นายกรัฐมนตรีระบุไม่ร่วมดีเบตกับพรรคการเมือง เผยทุกวันทำงานในระบบอยู่แล้ว
วันอังคารที่ 26 กุมภาพันธ์ 2562
นายกรัฐมนตรีระบุไม่ร่วมดีเบตกับพรรคการเมือง เผยทุกวันทํางานในระบบอยู่แล้ว
นายกรัฐมนตรีระบุไม่ร่วมดีเบตกับพรรคการเมือง เผยทุกวันทํางานในระบบอยู่แล้ว
วันนี้ (26 กุมภาพันธ์ 2562) เวลา 13.20 น. ณ บริเวณห้องโถงตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีพรรคพลังประชารัฐเปิดตัวหนังสือ “ประชารัฐ สร้างชาติ” หน้าปกเป็นรูป พลเอก ประยุทธ์ จันทร์โอชา นายกรัฐมนตรี ซึิ่งเป็นแคนดิเดตนายกรัฐมนตรีว่า ข้อมูลในหนังสือทั้งหมดเป็นเรื่องจริงของนายกรัฐมนตรีทั้งหมด แต่ไม่ได้สนใจอะไรมากนัก เพราะหนังสือเล่มดังกล่าวจัดทําขึ้นเพื่อเป็นคู่มือผู้สมัคร ส.ส. และสมาชิกพรรคเท่านั้น
ส่วนกรณีการดีเบตกับพรรคการเมืองต่าง ๆ นั้น นายกรัฐมนตรีกล่าวว่า ไม่ว่าใครกระตุ้นยังไง จะไม่โกรธ และไม่ไปร่วมดีเบต เพราะการดีเบตทุกวันนี้เป็นการโจมตี เถียงกันเป็นส่วนใหญ่ ซึ่งทุกวันนี้ ตนเองทํางานในระบบอยู่แล้ว สําหรับวิสัยทัศน์ของตนเอง ถ้าหากได้เป็นนายกรัฐมนตรีคือ “มั่นคง มั่งคั่ง ยั่งยืน” ภายใต้หลักปรัชญาเศรษฐกิจพอเพียงของพระบาทสมเด็จพระเจ้าอยู่หัว รัชกาลที่ 9
---------------------------------------
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 1 กรกฎาคม 2563 [กระทรวงสาธารณสุข]
วันพุธที่ 1 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 1 กรกฎาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 1 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 1 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 2 ราย เป็นผู้ที่เดินทางกลับจากประเทศคูเวตได้รับการคัดกรองที่ด่านท่าอากาศยานสุวรรณภูมิ และเข้ารับการเฝ้าระวังกักตัวในสถานที่รัฐจัดให้ มีผู้ป่วยกลับบ้านได้ 3 ราย ทําให้มีผู้ป่วยกลับบ้านสะสม 3,059 ราย หรือคิดเป็นร้อยละ 96.41 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 56 ราย หรือร้อยละ 1.76 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,173 ราย
ข้อมูลผู้ที่เดินทางกลับจากต่างประเทศและเข้ารับการกักตัวเพื่อเฝ้าระวังอาการในสถานที่รัฐจัดให้ ของกรมควบคุมโรค ถึงปัจจุบัน มีผู้ที่เข้ารับการกักตัวสะสม 49,458 ราย พบผู้ติดเชื้อ 236 ราย โดยประเทศต้นทางที่พบอัตราผู้ติดเชื้อโควิด 19 สูงสุด คือ คูเวต มีคนไทยเดินทางกลับเข้าประเทศ 293 ราย พบติดเชื้อ 36 ราย (ร้อยละ 12.29) รองลงมาซาอุดิอาระเบีย มีคนไทยเดินทางกลับเข้าประเทศ 274 ราย พบติดเชื้อ 28 ราย (ร้อยละ 10.22) ปากีสถาน มีคนไทยเดินทางกลับเข้าประเทศ 196 ราย พบติดเชื้อ 13 ราย (ร้อยละ 6.63) อินโดนีเซียมีคนไทยเดินทางกลับเข้าประเทศ 1,092 รายพบติดเชื้อ 65 ราย (ร้อยละ 5.95)
วันนี้เป็นวันแรกที่มาตรการผ่อนคลายในระยะ 5 มีผลบังคับใช้ ในกลุ่มธุรกิจประเภทผับ บาร์ คาราโอเกะ โรงเบียร์ โรงเหล้า ถือว่าเป็นกลุ่มที่มีความเสี่ยงสูง ซึ่งในหลายประเทศได้กลับมาพบผู้ติดเชื้อเป็นกลุ่มก้อนอีกครั้งจากสถานที่เหล่านี้ ขอให้เจ้าของกิจการปฏิบัติตามมาตรการที่กระทรวงสาธารณสุขกําหนดอย่างเคร่งครัดเพื่อลดความเสี่ยงในการแพร่กระจายเชื้อ เช่น การจัดพื้นที่แบบเว้นระยะห่าง จัดจุดคัดกรองอายุ/อุณหภูมิ จํากัดจํานวนผู้เข้าใช้บริการ ทําความสะอาดพื้นผิวที่มีผู้สัมผัสร่วมบ่อย ๆ อาทิ ไมโครโฟน ห้องน้ํา ราวบันได ลูกบิดประตู เปิดให้บริการได้ไม่เกิน 24.00 น. และพนักงานทุกคนต้องสวมหน้ากากอนามัย/หน้ากากผ้า ตลอดเวลา ส่วนผู้ใช้บริการขอให้ปฏิบัติตามมาตรการป้องกันตัวเอง นั่ง/ยืน รวมกลุ่มได้ไม่เกิน 5 คน ไม่ใช้ช้อน จาน แก้วน้ําร่วมกับผู้อื่น สวมหน้ากากอนามัย/หน้ากากผ้า และล้างมือบ่อย ๆ เป็นต้น รวมถึงต้องลงทะเบียนเข้า-ออกผ่านแพลตฟอร์มหรือแอปพลิเคชัน “ไทยชนะ” ทุกครั้ง
*********************************
1 กรกฎาคม 2563
รัฐบาลไทย-ข่าวทำเนียบรัฐบาล-รพ.สต. ต้นแบบ
วันอังคารที่ 12 กันยายน 2560
รพ.สต. ต้นแบบ
นายแพทย์โสภณ เมฆธน ปลัดกระทรวงสาธารณสุข มอบรางวัลโรงพยาบาลส่งเสริมสุขภาพตําบลต้นแบบ (รพ.สต.ต้นแบบ) ระดับเขตสุขภาพ และรางวัลการประกวดคลิปวิดีโอในหัวข้อ“คลินิกหมอครอบครัวหมอประจําตัวของประชาชน”
นายแพทย์โสภณ เมฆธน ปลัดกระทรวงสาธารณสุข มอบรางวัลโรงพยาบาลส่งเสริมสุขภาพตําบลต้นแบบ (รพ.สต.ต้นแบบ) ระดับเขตสุขภาพ และรางวัลการประกวดคลิปวิดีโอในหัวข้อ“คลินิกหมอครอบครัวหมอประจําตัวของประชาชน” ภายหลังเปิดการประชุมสรุปผลการดําเนินงานการพัฒนาคุณภาพโรงพยาบาลส่งเสริมสุขภาพตําบล ประจําปี 2560 ที่ โรงแรมเซ็นทรา ศูนย์ราชการแจ้งวัฒนะ กทม. *********** กันยายน 2560
รัฐบาลไทย-ข่าวทำเนียบรัฐบาล-ก.แรงงาน ดูแลแรงงานต่างด้าว ได้สิทธิเท่าเทียมแรงงานไทย
วันอังคารที่ 11 กุมภาพันธ์ 2563
ก.แรงงาน ดูแลแรงงานต่างด้าว ได้สิทธิเท่าเทียมแรงงานไทย
‘หม่อมเต่า’ ส่งที่ปรึกษารัฐมนตรีว่าการกระทรวงแรงงาน ลงพื้นที่กําแพงเพชรให้ความช่วยเหลือแรงงานต่างด้าวที่ประสบอันตรายเนื่องจากการทํางานให้นายจ้างจนเป็นเหตุให้เสียชีวิต ให้ได้รับสิทธิประโยชน์เท่าเทียมกับแรงงานไทย
สืบเนื่องจากเมื่อวันที่ ๒๕ มกราคม ๒๕๖๓ ได้เกิดเหตุเพลิงไหม้เครื่องจักร ขณะที่ลูกจ้างกําลังบรรจุแป้งมันลงถุงที่ บริษัท ที ซี เอส อุตสาหกรรมแป้งมัน จํากัด ตั้งอยู่ที่ อ.ขาณุวรลักษบุรี จ.กําแพงเพชร เป็นเหตุให้ลูกจ้างต่างด้าวชาวเมียนมาบาดเจ็บสาหัส จํานวน ๒ ราย โดยนายจ้างได้ส่งตัวลูกจ้างเข้ารับการรักษาที่โรงพยาบาลกําแพงเพชร ต่อมาวันที่ ๔ กุมภาพันธ์ ๒๕๖๓ ลูกจ้างได้เสียชีวิตลง ๑ ราย
จากเหตุการณ์ดังกล่าว หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน ได้มอบหมายให้ รศ.ดร.จักษ์ พันธ์ชูเพชร ที่ปรึกษารัฐมนตรีว่าการกระทรวงแรงงาน ลงพื้นที่โดยนายทศพล กฤตวงศ์วิมาน เลขาธิการสํานักงานประกันสังคม มอบหมาย นายบุญสงค์ ทัพชัยยุทธ ผู้ตรวจราชการกรม สํานักงานประกันสังคม ลงพื้นที่พร้อมด้วยนางรัชนี ภู่พร้อมพันธุ์ ประกันสังคมจังหวัดกําแพงเพชร มอบเงินทดแทนกรณีเสียชีวิตเนื่องจากการทํางานให้นายจ้าง แก่ทายาท นาย YE KO HTET รวมเป็นเงินทั้งสิ้น ๘๔๑,๒๕๓.๒๕ บาท ส่วนนาย ZAR NI OO ซึ่งบาดเจ็บได้รับการรักษาและออกจากโรงพยาบาลแล้ว โดยมีค่ารักษาพยาบาลจํานวน ๑๘,๘๐๐.๒๕ บาท ซึ่งสํานักงานประกันสังคมจังหวัดกําแพงเพชรจะได้จ่ายให้โรงพยาบาลกําแพงเพชรต่อไป
รศ.ดร.จักษ์ฯ กล่าวว่า กระทรวงแรงงาน โดยสํานักงานประกันสังคม มีความห่วงใยและได้ให้การดูแลแรงงานต่างด้าวเฉกเช่นเดียวกับแรงงานไทยทุกประการ ทั้งในกรณีอันเกิดเนื่องจากการทํางาน ผ่านกองทุนเงินทดแทน และกรณีอันไม่เนื่องจากการทํางานผ่านกองทุนประกันสังคม ซึ่งกรณีแรงงานต่างด้าวชาวเมียนมาที่เสียชีวิตเนื่องจากการทํางานรายนี้เพิ่งขึ้นทะเบียนเป็นผู้ประกันตนได้เพียง ๓ เดือนก่อนเสียชีวิต ก็ได้รับความคุ้มครองตามกฎหมายเงินทดแทน จึงขอฝากให้นายจ้างที่เข้าข่ายต้องขึ้นทะเบียนทั้งสองกองทุนได้ดําเนินการให้ถูกต้อง เพื่อกระทรวงแรงงาน โดยสํานักงานประกันสังคมจะได้ให้การดูแลเยียวยาลูกจ้างและทายาทได้ทันท่วงทีต่อไป
รัฐบาลไทย-ข่าวทำเนียบรัฐบาล-อนุทิน เปิดกิจกรรมจิตอาสา “เราทำความ ดี ด้วยหัวใจ” พายเรือเพื่อเจ้าพระยา
วันพุธที่ 9 ตุลาคม 2562
อนุทิน เปิดกิจกรรมจิตอาสา “เราทําความ ดี ด้วยหัวใจ” พายเรือเพื่อเจ้าพระยา
รองนายกรัฐมนตรีและรัฐมนตรีว่าการกระทรวงสาธารณสุข เปิดกิจกรรมจิตอาสา “เราทําความ ดี ด้วยหัวใจ” พายเรือเพื่อเจ้าพระยา เก็บขยะ 10 จังหวัด เส้นทางจากปากน้ําโพถึงสมุทรปราการปีที่ 2 ขอความร่วมมือประชาชนไม่ทิ้งขยะลงในแม่น้ําลําคลอง
วันนี้ (9 ตุลาคม 2562) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวระหว่างเป็นประธานเปิดกิจกรรมจิตอาสา “เราทําความ ดี ด้วยหัวใจ” พายเรือเพื่อเจ้าพระยา เก็บขยะจากปากน้ําโพถึงสมุทรปราการปีที่ 2 จัดระหว่างวันที่ 1-10 ตุลาคม 2562 ว่า ด้วยสํานึกในพระมหากรุณาธิคุณ ที่พระบาทสมเด็จพระเจ้าอยู่หัว พระราชทานโครงการจิตอาสาพระราชทานตามแนวพระราชดําริ “เราทําความ ดี ด้วยหัวใจ” ด้วยมุ่งหวังให้พสกนิกรทุกหมู่เหล่า มีความสมัครสมาน สามัคคี ร่วมมือร่วมใจประกอบกิจกรรมสาธารณะ เพื่อประโยชน์สุขของชุมชนส่วนรวมโดยไม่หวังสิ่งตอบแทน โดยกิจกรรมพายเรือเพื่อเจ้าพระยา เก็บขยะจากปากน้ําโพถึงสมุทรปราการ เพื่อเป็นการสร้างจิตสํานักให้คนไทยเลิกทิ้งขยะลงแม่น้ําลําคลอง โดยการพายเรือเก็บขยะตามเส้นทางแม่น้ําเจ้าพระยาเริ่มต้นจากปากน้ําโพ จ.นครสวรรค์ สิ้นสุดที่วัดจากแดง จ.สมุทรปราการ รวม 10 จังหวัด ได้แก่ นครสวรรค์ อุทัยธานี ชัยนาท สิงห์บุรี อ่างทอง พระนครศรีอยุธยา ปทุมธานี นนทบุรี กรุงเทพมหานคร และสมุทรปราการ เพื่อให้ประชาชนเลิกทิ้งขยะลงแม่น้ําลําคลอง รักษาสิ่งแวดล้อม ตระหนักและให้ความสําคัญในการรักษาความสะอาดของแม่น้ําลําคลอง
นายอนุทินกล่าวต่อว่า ปัจจุบันปัญหาขยะทางทะเลเพิ่มขึ้นอย่างรวดเร็ว ส่งผลกระทบต่อสัตว์ทะเล และสิ่งแวดล้อมทางทะเลอย่างมาก โดยเฉพาะขยะพลาสติกซึ่งใช้เวลาในการย่อยสลายนับพันปี ส่งผลให้แต่ละปีมีสัตว์น้ําในทะเลจํานวนมากตายจากขยะพลาสติกเหล่านี้ อาทิ ปลาวาฬ เต่า ซึ่งขยะพลาสติกจะสลายเป็นไมโครพลาสติก เข้าสู่ตัวสัตว์ทะเลที่จะนํามาเป็นอาหาร ทั้ง กุ้ง หอย ปู ปลา จะก่อให้เกิดปัญหาสุขภาพตามมา จากการจัดอันดับประเทศที่ปล่อยขยะลงทะเลมากที่สุด ประเทศไทยอยู่ในอันดับที่ 6 ของโลก ร้อยละ 80 ของขยะมาจากแม่น้ําสายหลักที่ไหลลงสู่อ่าวไทย ส่วนใหญ่เป็นขยะพลาสติก ซึ่งแม่น้ําเจ้าพระยาเป็นแม่น้ําสายสําคัญและใหญ่ที่สุดของประเทศไทย จึงเป็นแม่น้ําที่มีขยะไหลลงทะเลมากที่สุดด้วย
“ขอให้ทุกฝ่าย ทั้งภาครัฐ เอกชน และประชาชน ร่วมมือกันไม่ทิ้งขยะลงในแม่น้ําลําคลอง คืนความใสสะอาดสู่แหล่งน้ํา คืนชีวิตให้สัตว์น้ํา สร้างสิ่งแวดล้อมที่ดีให้กับสังคม” นายอนุทินกล่าว
*************************** 9 ตุลาคม 2562
รัฐบาลไทย-ข่าวทำเนียบรัฐบาล-ก.อุตฯ ปูพรมตรวจสอบโรงงานในพื้นที่เสี่ยง ไม่พบฝุ่นละอองเกินค่ามาตรฐาน PM 2.5
วันพุธที่ 23 มกราคม 2562
ก.อุตฯ ปูพรมตรวจสอบโรงงานในพื้นที่เสี่ยง ไม่พบฝุ่นละอองเกินค่ามาตรฐาน PM 2.5
ก.อุตฯ ปูพรมตรวจสอบโรงงานในพื้นที่เสี่ยง ไม่พบฝุ่นละอองเกินค่ามาตรฐาน PM 2.5
นายพสุ โลหารชุน ปลัดกระทรวงอุตสาหกรรม กล่าวว่า กระทรวงอุตสาหกรรม โดยคณะกรรมการบริหารการป้องกันและแก้ไขปัญหา (ฝุ่นละอองขนาดเล็กไม่เกิน 2.5 ไมครอน : PM 2.5) เดินหน้าดําเนินการตามมาตรการป้องกันและแก้ไขปัญหาฝุ่นละอองขนาดเล็กไม่เกิน 2.5 ไมครอน (PM 2.5) จากภาคอุตสาหกรรมของกระทรวงอุตสาหกรรม (ข้อมูล ณ วันที่ 22 มกราคม 2562) โดยระดมเจ้าหน้าที่จาก   กรมโรงงานอุตสาหกรรม สํานักงานอุตสาหกรรมจังหวัด การนิคมอุตสาหกรรมแห่งประเทศไทย ลงพื้นที่ตรวจและเฝ้าระวังโรงงานเสี่ยงที่จะก่อมลพิษทางอากาศในพื้นที่เสี่ยงทั่วประเทศ โดยตรวจแล้วรวมจํานวน     470 โรงงาน ไม่พบโรงงานที่มีค่าฝุ่นละอองเกินค่ามาตรฐาน 2.5 ไมครอน (PM 2.5)
นอกจากนี้ จากการกํากับ ดูแล ตรวจสอบผ่านระบบตรวจวัดมลพิษทางอากาศจากปล่องระบายอย่างต่อเนื่องอัตโนมัติ (Continuous Emission Monitoring System, CEMS) ตลอด 24 ชั่วโมงของกรมโรงงานอุตสาหกรรม ในกลุ่มโรงงานขนาดใหญ่ จํานวน 59 โรงงาน 142 ปล่อง พบว่า มีปริมาณฝุ่นค่าเฉลี่ยที่ 0.8 – 50 มิลลิกรัมต่อลูกบาศก์เมตร ซึ่งไม่เกินค่ามาตรฐานฝุ่นจากปล่องระบายของโรงงานทั่วไป คือ     240 มิลลิกรัมต่อลูกบาศก์เมตร (มาตรฐานขึ้นอยู่กับประเภทและชนิดของเชื้อเพลิง)
นายพสุฯ กล่าวเพิ่มเติมว่า ในส่วนของการกํากับดูแลและเฝ้าระวัง กระทรวงอุตสาหกรรมยังได้ดําเนินการอย่างต่อเนื่อง โดยมอบหมายให้กรมโรงงานอุตสาหกรรม สํานักงานอุตสาหกรรมจังหวัด  การนิคมอุตสาหกรรมแห่งประเทศไทย ดําเนินการตรวจและเฝ้าระวังโรงงานเพื่อป้องกันการเกิดฝุ่นและมลพิษทางอากาศทั่วประเทศ 7,700 โรงงาน สุ่มตรวจวัดมลพิษทางอากาศในพื้นที่ที่เสี่ยง 12 จังหวัด (กรุงเทพฯ นนทบุรี ปทุมธานี สมุทรปราการ สมุทรสาคร นครปฐม พระนครศรีอยุธยา สระบุรี ชลบุรี ระยอง ปราจีนบุรี และราชบุรี) อย่างต่อเนื่อง คาดว่าจะดําเนินการแล้วเสร็จภายในเดือนกุมภาพันธ์ 2562
ทั้งนี้ ขอความร่วมมือให้โรงงานในพื้นที่เสี่ยงระมัดระวังในการประกอบกิจการไม่ให้เกิดมลพิษที่จะส่งผลกระทบต่อสิ่งแวดล้อม เพื่อลดการเกิดมลภาวะทางอากาศและสอดคล้องกับนโยบายของรัฐบาลในการให้สถานประกอบการอุตสาหกรรม สามารถอยู่ร่วมกับประชาชนและชุมชนในพื้นที่ได้อย่างสมดุลและยั่งยืนต่อไป
รัฐบาลไทย-ข่าวทำเนียบรัฐบาล-Government’s Fiscal Balance Report: The First half of Fiscal Year 2018
วันศุกร์ที่ 27 เมษายน 2561
Government’s Fiscal Balance Report: The First half of Fiscal Year 2018
The government has received 1,018,120 million baht in revenue. The government budget disbursement was at 1,598,010 million baht. To finance such deficit, the government has borrowed 285,408 million baht.
Ms. Kulaya Tantitemit, Inspector General of Ministry of Finance and Ministry of Finance’s Spokesman, announced the government fiscal balance for the first half of fiscal year 2018 (October 2017 - March 2018). The government has received 1,018,120 million baht in revenue. The government budget disbursement was at 1,598,010 million baht. To finance such deficit, the government has borrowed 285,408 million baht. Therefore, the treasury reserve at the end of March 2018 was at 262,555 million baht.
Ms. Kulaya concluded, “Fiscal balance in the first half of fiscal year 2018 remained strong, due to the sufficient level of treasury reserve to support budget disbursement that will accelerate in the second half of fiscal year 2018.”
Government’s Fiscal Balance on Cash Basis Report: The First half of Fiscal Year 2018
Unit: Million Baht
First half Change (%yoy)
2018 2017 Amount Percent
1. Revenue 1,081,120 1,040,020 41,100 4.0
2. Expenditure 1,598,194 1,605,672 (7,478) (0.5)
3. Budgetary Balance (517,074) (565,652) 48,578 8.6
4. Non Budgetary Balance (29,537) (29,629) 92 0.3
5. Cash Balance (3+4) (546,611) (595,281) 48,670 8.2
6. Deficit Financing 285,408 295,592 (10,184) (3.4)
7. Cash Balance after Financing (5+6) (261,203) (299,689) 38,486 12.8
8. Treasury Reserve 262,555 141,611 120,944 85.4
Source: Comptroller General’s Department and Fiscal Policy Office
For more information, please visit www.fpo.go.th
Tel.: 0 2273 9020 # 3558, 3563
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2562 ระหว่างวันที่ 25 – 31 มกราคม 2562  พบการกระทำผิด จำนวน 334 คดี คิดเป็นเงินค่าปรับ 5.91 ล้านบาท
วันศุกร์ที่ 1 กุมภาพันธ์ 2562
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2562 ระหว่างวันที่ 25 – 31 มกราคม 2562  พบการกระทําผิด จํานวน 334 คดี คิดเป็นเงินค่าปรับ 5.91 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นางสดศรี พงศ์อุทัย รองอธิบดีกรมสรรพสามิต รักษาการในตําแหน่งที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศพร้อมสนธิกําลัง กับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการ ที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภค ให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2562 (ระหว่างวันที่ 25 - 31 มกราคม 2562) พบว่ามีการกระทําผิด จํานวน 334 คดี คิดเป็นเงินค่าปรับ 5.91 ล้านบาท โดยแยกเป็น
- สุรา จํานวน 207 คดี คิดเป็นเงินค่าปรับ 2.15 ล้านบาท
- ยาสูบ จํานวน 72 คดี คิดเป็นเงินค่าปรับ 1.38 ล้านบาท
- ไพ่ จํานวน 6 คดี คิดเป็นเงินค่าปรับ 0.04 ล้านบาท
- น้ํามันและผลิตภัณฑ์น้ํามัน จํานวน 27 คดี คิดเป็นเงินค่าปรับ 1.64 ล้านบาท
- น้ําหอม จํานวน 3 คดี คิดเป็นเงินค่าปรับ 0.01 ล้านบาท
- รถจักรยานยนต์ จํานวน 10 คดี คิดเป็นเงินค่าปรับ จํานวน 0.21 ล้านบาท
- สินค้าอื่น ๆ จํานวน 9 คดี รวมเป็นเงินค่าปรับ 0.47 ล้านบาท
โดยมีของกลางแยกเป็นน้ําสุรา จํานวน 1,792.475 ลิตร ยาสูบ จํานวน 4,229 ซอง ไพ่ จํานวน 155 สํารับ น้ํามันและผลิตภัณฑ์น้ํามัน จํานวน 18,390.00 ลิตร น้ําหอม จํานวน 98 ขวด รถจักรยานยนต์ จํานวน 7 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษ ศาสตร์พระราชาสู่การพัฒนาอย่างยั่งยืน แก่ยุวชนประชาธิปไตย รุ่นที่ ๑/๖๑
วันอังคารที่ 20 มีนาคม 2561
ม.ล.ปนัดดาฯ บรรยายพิเศษ ศาสตร์พระราชาสู่การพัฒนาอย่างยั่งยืน แก่ยุวชนประชาธิปไตย รุ่นที่ ๑/๖๑
ม.ล.ปนัดดาฯ บรรยายพิเศษ ศาสตร์พระราชาสู่การพัฒนาอย่างยั่งยืน แก่ยุวชนประชาธิปไตย รุ่นที่ ๑/๖๑
เมื่อวันจันทร์ที่ ๑๙ มีนาคม ๒๕๖๑ เวลา ๐๙.๐๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
บรรยายพิเศษ เรื่อง “ศาสตร์พระราชาสู่การพัฒนาอย่างยั่งยืน” แก่นักเรียน นิสิต นักศึกษา
ซึ่งกําลังศึกษาอยู่ในระดับชั้นมัธยมศึกษาตอนปลาย ทั้งสายสามัญและสายอาชีพ รวมถึงระดับอุดมศึกษา
หรือเทียบเท่า จาก ๗๖ จังหวัด และกรุงเทพมหานคร ที่เข้ารับการอบรมภายใต้ “โครงการส่งเสริม
และสนับสนุนความเป็นพลเมืองของเยาวชนในระบอบประชาธิปไตย เพื่อพัฒนาประเทศไทยให้ยั่งยืน
กิจกรรมยุวชนประชาธิปไตย ประจําปี ๒๕๖๑” รุ่นที่ ๑
ณ อาคารอเนกประสงค์ สถาบันวิชาการ ทีโอที ถนนงามวงศ์วาน อําเภอเมือง จังหวัดนนทบุรี
ม.ล.ปนัดดาฯ กล่าวว่า “จรรยาบรรณ หรือ Code of Conduct ของประชาชนในการกระทํา
หรือร่วมกิจกรรมสร้างสรรค์นานา ถือเป็นหัวใจของ “ศาสตร์พระราชา” นํามาซึ่งการปกครองที่มีความ
เป็นระเบียบเรียบร้อย กระบวนการมีส่วนร่วม และหลักการบริหารกิจการบ้านเมืองที่ดี สําคัญที่สุด คือ
หลักสุจริตธรรม อาทิ การไม่ทุจริต คดโกง ไม่เอาความรู้ความสามารถไปเอารัดเอาเปรียบ มีความซื่อตรง
ไม่ใส่ร้ายป้ายสีบุคคลอื่น ฯลฯ ที่สังคมของทุก ๆ ประเทศ มุ่งมั่นยึดถือเป็นกรอบแห่งความสําเร็จ
อีกเรื่องหนึ่ง คือ ความโปร่งใส หรือ Transparency กลับกลายเป็นตัวชี้วัดที่สําคัญที่สุดสําหรับการพัฒนาประชาธิปไตยสู่ความสําเร็จ หรือ Success of Democracy ลูกหลานเยาวชนผู้ล้วนเป็นกําลังอันสําคัญ
และเป็นอนาคตของชาติ เป็นความหวังของครอบครัวและสังคม การมีต้นแบบหรือแบบอย่าง คนสมัยใหม่บ้างเรียกว่า Idol หรือ แรงบันดาลใจ แต่ไม่ใช่ความหลงไหลคลั่งไคล้ ของการดําเนินชีวิต ทั้งการศึกษาเล่าเรียน และการดํารงสัมมาชีพอันสุจริต ถือเป็นหัวใจแห่งความตั้งใจ ที่ลูกหลานทุกคนจะต้องมีและก้าวเดินไปสู่ทิศทางแห่งความเจริญ ในช่วงเวลาที่ผ่านมา ปัจจุบัน และอนาคต ตัวชี้วัดอีกตัวหนึ่งที่มีความหมายและความสําคัญยิ่งทางการปกครองตามระบอบประชาธิปไตย คือ ความโปร่งใส หรือ Transparency ซึ่งสังคมต้องมีระเบียบ ยึดถือระบบเกียรติศักดิ์เป็นอันดับแรก ในเรื่องนี้อันหมายถึงหลักสุจริตธรรมตามที่ได้กล่าวแล้ว
ที่จะเป็นปัจจัยสําคัญนําพาสังคมของคนในชาติสู่ความเจริญรุ่งเรืองและมีความยั่งยืน"